b'\n_START_ARTICLE_\nCalocoris roseomaculatus\n_START_SECTION_\nUtseende\n_START_PARAGRAPH_\nCalocoris roseomaculatus er ca. 6-8\xc2\xa0millimeter lang og p\xc3\xa5 oversiden av kroppen har den fine svarte h\xc3\xa5r. Grunnfargen fargen p\xc3\xa5 kroppen er gr\xc3\xb8nngr\xc3\xa5, med markerte r\xc3\xb8de og svarte flekker. Hodet kan ha svarte tegninger, likes\xc3\xa5 scutellets midtlinje og bakhj\xc3\xb8rnene p\xc3\xa5 pronotum. Antennene er gr\xc3\xa5gr\xc3\xb8nn eller litt gulbrune._NEWLINE_Dekkvingens clavus er r\xc3\xb8d, men gulgr\xc3\xb8nn bakerst. Bak p\xc3\xa5 corium er det to avgrensede r\xc3\xb8de flekker. Membran og cuneus, omslutter bakkroppspissen. Dekkvingens ytterste \xc3\xa5re, p\xc3\xa5 membranen, danner to lukkede celler, som hos de fleste bladtegene (Miridae)._NEWLINE_Det er flere fargevarianter som har f\xc3\xa5tt sine egne navn.\n_START_SECTION_\nLevevis\n_START_PARAGRAPH_\nCalocoris roseomaculatus lever p\xc3\xa5 soleksponerte urterike enger, steder med mye blomster. Tegen er dagaktiv og bes\xc3\xb8ker ofte prestekrager og ryllik, hvor den suger plantesaft fra knopp eller stilk. De voksne (imago) finnes fra juni til august._NEWLINE_Hunnen legger egg p\xc3\xa5 knopper, i barksprekker eller lignende steder.  Overvintringen er som egg. De voksne finnes derfor fra juli og utover h\xc3\xb8sten. _NEWLINE_Tegen har ufullstendig forvandling, overgang fra nyklekt larve til det voksne kj\xc3\xb8nnsmodne insektet g\xc3\xa5r  gradvis gjennom flere hudskift (nymfestadier). Nymfene ligner mer og mer p\xc3\xa5 de voksne  (imago) for hvert hudskifte.'